MÓRÁGY KÖZSÉG ÖNKORMÁNYZAT

Képviselő-testülete

**Szám: Mo/45-1/2020.**

J E G Y Z Ő K Ö N Y V

**Készült:** Mórágy Község Önkormányzat Képviselő-testületének **2020. január 21-én** 16,30 órakor a Községházán megtartott **rendes nyílt** ülésén.

**Jelen vannak:** Glöckner Henrik polgármester, Illés Béla, Ördög Zoltán, Nagy Jánosné, Horváth Dániel képviselők, (5 fő)

**Tanácskozási joggal megjelent:** dr. Puskásné dr. Szeghy Petra jegyző

**Jegyzőkönyvvezető:** Simondi Zoltánné igazgatási előadó

Füle Mária

**Meghívott vendég**:

* Lieszkovszky Károlyné a Német Nemzetiségi Önkormányzat elnöke

Glöckner Henrik polgármester köszöntötte a képviselő-testület tagjait, és a meghívott vendéget. Megállapította, hogy a testület határozatképes, az ülést megnyitotta.

A napirenddel kapcsolatban javasolja, hogy 8. napirendi pontként az „Iskolai körzethatárok véleményezése c. előterjesztést (8. sz. előterjesztést)” tárgyalja meg a képviselő-testület, melyet helyszíni kiosztással kaptak meg a képviselők.

Mórágy Község Önkormányzatának Képviselő-testülete a javaslat alapján - egyhangúlag 5 igen szavazattal - az alábbi napirendi pontokat fogadta el:

**Napirendi javaslat:**

**Napirendi pontok:**

1. **Jelentés a lejárt határidejű önkormányzati határozatok végrehajtásáról, valamint a két ülés között eltelt időszakról**

Előterjesztő: Glöckner Henrik polgármester

1. **Mórágy Község Szervezeti és Működési Szabályzatáról szóló 12/2013. (IX.27) önkormányzati rendeletének módosítása**

Előterjesztő: dr. Puskásné dr. Szeghy Petra jegyző

1. **Nemzetiségi önkormányzatokkal kötött együttműködési megállapodások felülvizsgálata**

Előterjesztő: dr. Puskásné dr. Szeghy Petra jegyző

1. **Mórágy Község Képviselő-testületének 2020. évi munkaterve**

Előterjesztő: dr. Puskásné dr. Szeghy Petra jegyző

1. **A Bonyhádi Rendőrkapitányság vezetője kinevezésének véleményezése**

Előterjesztő: Glöckner Henrik polgármester

1. **Beszámoló a polgármester társulásokban végzett munkájáról**

Előterjesztő: Glöckner Henrik polgármester

1. **Völgységi Önkormányzatok Társulása Társulási Megállapodásának módosítása**

Előterjesztő: Glöckner Henrik polgármester

1. **Iskolai körzethatárok véleményezése**

Előterjesztő: Glöckner Henrik polgármester

1. **Egyebek**

**Napirendi pontok tárgyalása:**

**1. Jelentése a lejárt határidejű önkormányzati határozatok végrehajtásáról, valamint a két ülés között eltelt időszakról**

Előterjesztő: Glöckner Henrik polgármester

(írásbeli előterjesztés)

Az írásos anyagot a képviselők előzetesen megkapták, Glöckner Henrik polgármester az írásbeli előterjesztést nem kívánta kiegészíteni.

A képviselők részéről a napirendi ponttal kapcsolatban egyéb kérdés, hozzászólás nem hangzott el, a polgármester szavazást rendelt el az előterjesztésben szereplő határozati javaslatról.

Szavazás után Mórágy község Önkormányzat képviselő testülete egyhangúlag, 5 igen szavazattal a következő határozatot hozta:

**1/2020.(I.21.) képviselő-testületi határozat**

Jelentés a lejárt határidejű képviselő-testületi határozatok végrehajtásáról

Mórágy Község Önkormányzat Képviselő- testülete a **77/2019. (IX.30.); 79/2019. (IX.30.); 80/2019. (IX.30.); 82/2019. (IX.30.); 84/2019. (IX.30.); 97/2019. (X.21.); 98/2019. (X.21.); 101/2019. (XI.25.); 102/2019. (XI.25.); 107/2019. (XI.25.); 108/2019. (XI.25.); 109/2019. (XI.25.); 110/2019. (XI.25.); 111/2019. (XI.25.); 118/2019. (XI.25.); 120/2019. (XI.25.); 121/2019. (XI.25.); 122/2019. (XII.2.); 123/2019. (XII.2.); 127/2019. (XII.9.)** számú lejárt határidejű határozatokról szóló jelentést, valamint a polgármester két ülés között végzett munkájáról szóló tájékoztatót elfogadja.

**2.Mórágy Község Szervezeti és Működési Szabályzatáról szóló 12/2013.(IX.27) önkormányzati rendeletének módosítása**

Előterjesztő: dr. Puskásné dr. Szeghy Petra jegyző

(írásbeli előterjesztés)

A Bonyhádi Közös Önkormányzati Hivatal jegyzője ismertette az előterjesztést, ezután kérte a Képviselő-testületet, hogy szíveskedjen a rendelet-tervezetet megvitatni és azt elfogadni.

A képviselők részéről a napirendi ponttal kapcsolatban egyéb kérdés, hozzászólás nem hangzott el, ezután a polgármester szavazást rendelt el az előterjesztésben szereplő rendelet tervezetéről.

Szavazás után Mórágy Község Önkormányzatának Képviselő-testülete, egyhangúlag 5 igen szavazattal az alábbi rendeletet alkotta meg:

**Mórágy Község Önkormányzata Képviselő-testületének**

**1/2020.(I.22.) önkormányzati rendelete**

**Mórágy Község Önkormányzatának**

**Szervezeti és Működési Szabályzatáról szóló 12/2013. (IX.27.) önkormányzati rendeletének módosításáról**

**(A rendelet a jegyzőkönyvhöz mellékelve)**

**3.Nemzetiségi Önkormányzatokkal kötött együttműködési megállapodások felülvizsgálata**

Előterjesztő: dr. Puskásné dr. Szeghy Petra jegyző

(írásbeli előterjesztés)

dr. Puskásné dr. Szeghy Petra jegyző szóbeli kiegészítést nem kíván tenni. Kéri a Képviselő-testületet, hogy szíveskedjen a határozati javaslatot megvitatni és azt elfogadni.

A képviselők részéről a napirendi ponttal kapcsolatban egyéb kérdés, hozzászólás nem hangzott el, ezután a polgármester szavazást rendelt el az előterjesztésben szereplő határozati javaslatról.

Szavazás után Mórágy Község Önkormányzatának Képviselő-testülete, egyhangúan 5 igen szavazattal az alábbi az alábbi határozatot hozta:

**2/2020.(I.21.) képviselő-testületi határozat**

**a nemzetiségi önkormányzatokkal kötött együttműködési megállapodások jóváhagyásáról**

Mórágy Község Önkormányzatának Képviselő-testülete a nemzetiségek jogairól szóló 2011. évi CLXXIX. törvény 80.§-ában foglaltak alapján a Mórágy Német Nemzetiségi Önkormányzattal és a Mórágyi Roma Nemzetiségi Önkormányzattal korábban létrejött és a 2/2017. (I.23.) valamint 3/2017. (I.23.) sz. határozatával elfogadott együttműködési megállapodásokat a nemzetiségek jogairól szóló törvény 80.§ (2) bekezdésében foglaltaknak megfelelően - a nemzetiségi önkormányzatokkal egyeztetve - hatályon kívül helyezi, az új megállapodásokat a határozat 1. melléklet szerinti tartalommal jóváhagyja.

Határidő: azonnal

Felelős: dr. Puskásné dr. Szeghy Petra jegyző

**4. Mórágy Község Képviselő-testületének 2020. évi munkaterve**

Előterjesztő: dr. Puskásné dr. Szeghy Petra jegyző

(írásbeli előterjesztés)

Dr. Puskásné dr. Szeghy Petra jegyző az írásbeli előterjesztést nem kívánta kiegészíteni, kérte a képviselőket, az abban foglaltakat vitassák meg és a határozati javaslatot fogadják el.

A képviselők részéről a napirendi ponttal kapcsolatban egyéb kérdés, hozzászólás nem hangzott el, a polgármester szavazást rendelt el az előterjesztésben szereplő határozati javaslatról.

Szavazás után Mórágy Község Önkormányzat Képviselő - testülete egyhangúlag, 5 igen szavazattal a következő határozatot hozta:

**3/2020.(I.21.) képviselő-testületi határozat**

**Mórágy Község Képviselő-testülete 2020. évi munkatervének elfogadásáról**

Mórágy Község Önkormányzata Képviselő-testülete a 2020. évi munkatervét megtárgyalta, és azt a melléklet szerint elfogadja.

**5.A Bonyhádi Rendőrkapitányság vezetője kinevezésének véleményezése**

Előterjesztő: Glöckner Henrik polgármester

(írásbeli előterjesztés)

Glöckner Henrik polgármester az írásbeli előterjesztést nem kívánta kiegészíteni. Elmondta, hogy a Tolna Megyei Rendőrfőkapitány 2019. december 17-én kelt levelében értesítette, hogy a Bonyhádi Rendőrkapitányság vezetőjét, Dr. Marcsek Sándort 2020. január 1. napjától a Szekszárd Rendőrkapitányság vezetőjének nevezi ki.

A polgármester kérte a képviselőket, hogy az előterjesztésben foglaltakat vitassák meg és a határozatot fogadják el.

A képviselők részéről a napirendi ponttal kapcsolatban egyéb kérdés, hozzászólás nem hangzott el, a polgármester szavazást rendelt el az előterjesztésben szereplő határozati javaslatról.

Szavazás után Mórágy Község Önkormányzat Képviselő - testülete egyhangúlag, 5 igen szavazattal a következő határozatot hozta:

**4/2020.(I.21.) képviselő-testületi határozat**

**a Bonyhádi Rendőrkapitányság vezetője kinevezésének** **elfogadásáról**

Mórágy Község Önkormányzatának Képviselő-testülete - a rendőrségről szóló 1994. évi XXXVI. törvény 8. § (2) bekezdésében kapott jogkörében eljárva - támogatja Dr. Bíró Attila rendőr alezredes úr kinevezését a Bonyhádi Rendőrkapitányság kapitányságvezetői posztjára.

Határidő: azonnal

Felelős: dr. Puskásné dr. Szeghy Petra jegyző

**6. Beszámoló a polgármester társulásokban végzett munkájáról**

Előterjesztő: Glöckner Henrik polgármester

(írásbeli előterjesztés)

Glöckner Henrik polgármester az írásbeli előterjesztést nem kívánta kiegészíteni, kérte a képviselőket, az abban foglaltakat vitassák meg.

A képviselők részéről a napirendi ponttal kapcsolatban egyéb kérdés, hozzászólás nem hangzott el, a polgármester szavazást rendelt el az előterjesztésben szereplő határozati javaslatról.

Szavazás után Mórágy Község Önkormányzat Képviselő - testülete egyhangúlag, 5 igen szavazattal a következő határozatot hozta:

**5/2020.(I.21.) képviselő-testületi határozat**

**a polgármester társulásokban végzett munkájáról szóló beszámoló elfogadásáról**

Mórágy Község Önkormányzat Képviselő-testülete a polgármester társulásokban végzett 2019. évi munkájáról szóló beszámolót megtárgyalta és azt elfogadja.

Határidő: azonnal

Felelős: Glöckner Henrik polgármester

**7. Völgységi Önkormányzatok Társulása Társulási Megállapodásának módosítása**

Előterjesztő: Glöckner Henrik polgármester

(írásbeli előterjesztés)

Glöckner Henrik polgármester az írásbeli előterjesztést nem kívánta kiegészíteni. A polgármester kérte a képviselőket, az abban foglaltakat vitassák meg és a határozatot fogadják el.

A képviselők részéről a napirendi ponttal kapcsolatban egyéb kérdés, hozzászólás nem hangzott el, a polgármester szavazást rendelt el az előterjesztésben szereplő határozati javaslatról.

Szavazás után Mórágy Község Önkormányzat Képviselő - testülete egyhangúlag, 5 igen szavazattal a következő határozatot hozta:

**6/2020.(I.21.) képviselő-testületi határozat**

**a Völgységi Önkormányzatok Társulása Társulási Megállapodásának módosításáról**

Mórágy Község Önkormányzat Képviselő-testülete elfogadja a határozati javaslat 1. és 2. melléklete szerinti tartalommal a társulási megállapodás módosítását.

Határidő: azonnal

Felelős: Glöckner Henrik polgármester

Végrehajtásért felelős: dr. Puskásné dr. Szeghy Petra

Határozatot kapja: Völgységi Önkormányzatok Társulása

**8. Iskolai körzethatárok véleményezése**

Előterjesztő: Glöckner Henrik polgármester

(írásbeli előterjesztés)

Glöckner Henrik polgármester ismertette, hogy a Tamási Tankerületi Központ azzal a kéréssel fordult a képviselő-testülethez, hogy a körzethez tartozó kötelező felvételt biztosító iskola 2020/2021. évre vonatkozó végleges felvételi körzeteit véleményezze.

A képviselők részéről a napirendi ponttal kapcsolatban egyéb kérdés, hozzászólás nem hangzott el, a polgármester szavazást rendelt el az előterjesztésben szereplő határozati javaslatról.

Szavazás után Mórágy Község Önkormányzat Képviselő - testülete egyhangúlag, 5 igen szavazattal a következő határozatot hozta:

**7/2019.(I.21.) Képviselő-testületi határozat**

**az iskolai körzethatárok véleményezéséről**

1. Mórágy Község Önkormányzat Képviselő-testülete a kötelező felvételt biztosító ***Mórágyi Általános Iskola (OM 036 306)*** felvételi körzeteivel - a nemzeti köznevelésről szóló 2011. évi CXC. törvény 50. § (8) bekezdésében kapott felhatalmazás alapján - egyetért.
2. Mórágy Község Önkormányzat Képviselő-testülete a ***Tolna Megyei Pedagógiai Szakszolgál*at** működési körzeteivel - a nemzeti köznevelésről szóló 2011. évi CXC. törvény 50. § (8) bekezdésében kapott felhatalmazás alapján - egyetért.

Határidő: azonnal

Felelős: dr. Puskásné dr. Szeghy Petra jegyző

Határozattal értesítendő: Tamási Tankerületi Központ

**9. Egyebek**

Illés Béla képviselő: Elmondta, hogy a költségvetés elkészítését követően, amikor már lát számokat, mindenképpen szeretne visszatérni a múlt évben már többször felvetett Kismórágyi út forgalom lassításának megoldására. Elektromos sebességmérő kihelyezésével, figyelem felhívó forgalmi táblák elhelyezésével, valamilyen megoldást keresni kellene az ott élő lakosok panaszainak megoldása érdekében. A Petőfi utca és a Szabadság utcát összekötő járda felújítása is égető fontosságú.

Nagy Jánosné képviselő: Elmondta, hogy a Művelődési Ház homlokzatán elhelyezett zászló el van szakadva, amennyiben lehetőség van rá, gondoskodni kell a cseréjéről.

A Gránit Közösségi Ház bérléséről, annak bérleti díjáról tájékoztatni kellene a lakosságot, valamint átadási-átvételi jegyzőkönyvet készíteni a terem bérbeadását megelőzően. Felelős kinevezése is szükséges lenne.

Ördög Zoltán képviselő: Elmondta, hogy 2020. február 29. napjával lejár a közfoglalkoztatottak szerződése. Nagyon bizakodik abban, hogy nem változik semmi és ezeket az embereket meg tudjuk tartani és újból munkát tudunk számukra biztosítani.

Glöckner Henrik polgármester: Elmondta, hogy nagyon meg van a közfoglalkoztatottakkal elégedve, természetesen mindenkit szándékában áll tovább foglalkoztatni, sőt amennyiben lehetőség engedi, akkor 2 fővel legalább bővítené a létszámot.

Ördög Zoltán képviselő: Felvetette, hogy újra a tánccsoport kapja meg a „Gránit Fesztivál” megszervezését, természetesen az Önkormányzat, a Nemzetiségi Önkormányzatok a helyi Egyesületek támogatásával.

Horváth Dániel képviselő: Elmondta, hogy amennyiben lehetőség van rá, akkor változtatni kellene a „Gránit Fesztivál” időpontján. Továbbá arra szeretné kérni a polgármestert és a képviselő társait, hogy a településen bejárást tartsanak. Elmondta, hogy fontosnak tartja az Orvosi Rendelő külső homlokzatának festését és nyílászáróinak mázolását.

A nyílt testületi ülésen több kérdés, hozzászólás nem volt, a polgármester megköszöni az azon való részvételt és az ülést 17.45 órakor bezárja.

Kmft.

**Glöckner Henrik dr. Puskásné dr. Szeghy Petra**

polgármester jegyző